Vaani Pushpa 99 Views 65 crore income , tax reduced
corporation tax
న్యూఢిల్లీ : కేంద్ర ప్రభుత్వం పారిశ్రామిక వేత్తలు, కార్పొరేట్‌ సంస్థలకు పన్నును తగ్గించడంవల్ల భారత్‌లో సుమారు వెయ్యి సంస్థలకు సుమారు 65 వేల కోట్ల రూపాయలు ఆదా అయింది. వాటి పొదుపులో 2.5శాతం మొత్తం నిధులు ఆదాచేసుకోగలిగినట్లు వివిద రంగాల అధిపతులు చెపుతున్నారు. మొత్తం సంస్థల నిర్వహణ నిధుల్లో (ఎఫ్‌ఎఫ్‌ఒ) 4.5శాతం వరకూ ఆదా అవుతున్నటు అంచనా. మధ్యకాలికంగా ప్రైవేటురంగ మూలధన వ్యయం లక్ష్యాలుచేరుకునేదిశగా పన్ను తగ్గింపులవల్ల ఆదా పెరిగిందని పారిశ్రామికవేత్తలు పేర్కొంటున్నారు. కార్పొరేట్‌ పన్నులు పదిశాతం పాయింట్లు అంటే 25.17 శాతంగా ఉంది. దీనివల్ల కంపెనీలు మూలదన వ్యయం పెంచుకోగలుగుతాయి. సుమారు వెయ్యికిపైగా సంస్థలకు 65వేల కోట్లు ఆదా అయిందని అంచనా. బ్యాంకులకు తొమ్మిది వేలకోట్లు, నాన్‌బ్యాంకింగ్‌ కంపెనీలకు ఆరువేల కోట్లవరకూ కూడా ఆదా చేసే వీలు కలిగిందని అంచనా.
ప్రభుత్వం గతనెలలోనే ఖజానాకు 1.45 లక్షలకోట్లు భారం పడుతున్నా పలు ఆర్ధిక ఉద్దీపనలు ప్రకటించిన ప్రభుత్వ నిర్ణయంతో కార్పొరేట్లకు భారీ ఉపశమనమే కలిగిందని చెప్పాలి. మొత్తంగాచూస్తే అప్పట్లో కార్పొరేట్‌రంగానికి సుమారు 100 బిలియన్‌ డాలర్లవరకూ ఆదా జరుగుతుందని అప్పట్లోనే అంచనావేసారు. రానురాను ఇపుడు కార్పొరేట్‌ సంస్థల్లో కీలకమైన వెయ్యిసంస్థలకు 65వేల కోట్లు ఆదా జరిగిందంటే భవిష్యత్తులో ఈ ఉద్దీపనలు కార్పొరేట్‌రంగానికి మరింత ఊతం ఇస్తాయని, దీనివల్ల ప్రైవేటు పెట్టుబడులుపెరిగి మౌలికవనరుల రంగానికి మరింత ఊతం ఇచ్చేందుకు అవకాశం కలుగుతుందని ప్రభుత్వం భావిస్తోంది. ఆదిశగానే ఇపుడు కార్పొరేట్‌రంగానికి అవసరమైన పన్నుమినహాయింపులుకల్పించడంతోపాటు, బ్యాంకింగ్‌ రంగానికి మరింత ఉద్దీపనలు కల్పించేందుకు వీలుగా 70వేల కోట్లు మూలధన వనరులనుసైతం కల్పించింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/